Diari Oficial de la Generalitat Valenciana


Sumari del DOGV 7575, del 21-07-2015 (2015/6377)

RESOLUCIÓ de 3 de juliol de 2015, del Rectorat de la Universitat de València, per la qual es convoca concurs per a la provisió de places de personal investigador contractat de caràcter indefinit en la figura d'investigador/a doctor/a. Convocatòria número 1
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7575

Data del DOGV
:   21-07-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/6377


Data del document
:   03-07-2015

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 3 de juliol de 2015, del Rectorat de la Universitat de València, per la qual es convoca concurs per a la provisió de places de personal investigador contractat de caràcter indefinit en la figura d'investigador/a doctor/a. Convocatòria número 1 [2015/6377]  
La Universitat de València convoca concurs públic dirigit a l'estabilització de personal investigador doctor que haja acabat el Programa Ramón y Cajal i que haja obtingut el certificat I3, mitjançant la provisió de les places que es detallen en l'annex I, d'acord amb el que preveu la seua oferta d'ocupació pública per a l'any 2015, publicada en el Diari Oficial de la Comunitat Valenciana.  
  
Bases  
  
Primera. Normes generals  
El concurs es regeix per aquestes bases i pel que disposen la Llei Orgànica 6/2001, de 21 de desembre, d'Universitats (BOE 24.12.2001) ?d'ara endavant LOU-, la Llei 14/2011, d'1 de juny, de la Ciència, la Tecnologia i la Innovació (BOE 02.06.2011), l'Estatut Bàsic de l'Empleat Públic (BOE 13.04.2007), els Estatuts de la Universitat de València i el Programa marc per a la contractació de personal investigador doctor de la Universitat de València, aprovat per Acord del Consell de Govern, de data 17 de desembre de 2013. També s'hi aplica amb caràcter supletori el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segona. Objecte de la convocatòria  
L'objecte de la convocatòria és la contractació laboral per temps indefinit d'investigadors/res doctors/res, amb dedicació a temps complet, per al desenvolupament de tasques de recerca. Sense perjudici d'això, aquest personal pot ser autoritzat per impartir docència, fins un màxim de seixanta hores anuals, d'acord amb el que estableix el Reglament del personal investigador de la Universitat de València, aprovat per Acord del Consell de Govern 237/2012, de 27 de novembre.  
  
  
Tercera. Requisits generals i específics  
3.1. Requisits generals de les persones aspirants  
a) No superar l'edat màxima de jubilació forçosa.  
b) No patir malaltia ni defecte físic o psíquic que impedisca l'acompliment de les funcions corresponents a les places convocades.  
c) No haver estat separat/ada, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni estar inhabilitada per a l'exercici d'ocupacions o càrrecs públics. Les persones aspirants que no tinguen la nacionalitat espanyola han d'acreditar també que no estan inhabilitades o en situació equivalent, i que no estan sotmeses a sanció disciplinària o equivalent que impedisca, dins del seu estat, l'accés a l'ocupació pública.  
d) Estar en possessió del títol de doctor/a.  
e) Els títols acadèmics expedits fora de l'Estat espanyol han de complir el que estableix el Reial Decret 967/2014, de 21 de novembre (BOE 22.11.2014).  
f) Haver satisfet les taxes per participar en el procés selectiu o acreditar estar-ne exempt/a.  
3.2. Requisits específics de les persones aspirants  
a) Haver estat beneficiària del Programa Ramón y Cajal per l'àrea temàtica indicada en cada plaça.  
b) Estar en possessió de la certificació favorable de l'avaluació I 3 de l'activitat investigadora.  
c) Tindre reconeguts dos sexennis d'investigació per la CNAI/ANECA.  
La concurrència dels requisits generals i específics ha de fer referència a la data d'acabament del termini de presentació d'instàncies.  
  
  
  
Quarta. Taxa per drets d'examen  
Per participar en aquesta convocatòria, cal efectuar un ingrés de 24,76 euros per plaça en el compte «Drets d'examen de la Universitat de València» número ES85-5558-7825-7382-0666-2608 del Banco Santander Central Hispano.  
Estan exemptes del pagament de la taxa les persones que acrediten una discapacitat en grau igual o superior al 33 per cent i les que formen part de famílies nombroses de caràcter especial.  
Les persones aspirants esmentades en el paràgraf anterior han de presentar les certificacions corresponents que acrediten la seua condició de discapacitat o de ser membre de família nombrosa (mitjançant certificat de la Conselleria de Benestar Social o òrgan competent), i així ho han de fer constar expressament en l'apartat corresponent de la sol·licitud.  
Tenen una bonificació del 50 per cent de la taxa les persones que formen part de famílies nombroses de categoria general.  
El fet de no presentar-se a les proves o de ser exclòs/osa per no tenir algun dels altres requisits de la convocatòria, no comporta el dret a la devolució de les taxes.  
  
Cinquena. Presentació de sol·licituds  
5.1. Termini de presentació: 20 dies hàbils des de la publicació d'aquesta convocatòria en el Diari Oficial de la Comunitat Valenciana (DOCV). Els dissabtes es consideren hàbils a l'efecte del còmput de terminis.  
5.2. S'ha d'utilitzar el model d'instància que s'inclou en l'annex II d'aquesta convocatòria, accessible en l'adreça electrònica del Servei de Recursos Humans PDI: http://www.uv.es/uvweb/servicio-recursos-humanos-pdi/ca/seleccion-del-profesorado/personal-contratado/modelos-instancia-curriculum-1285902901591.html  
5.3. Les sol·licituds es poden presentar en qualsevol dels registres que esmena l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant això, s'han de lliurar preferentment a l'oficina del Registre General de la Universitat de València, situada a l'avinguda de Blasco Ibáñez, número 13, oberta al públic de dilluns a divendres. La presentació de sol·licituds dissabte s'ha de fer necessàriament per algun dels altres mitjans que preveu l'article 38.4.  
  
D'acord amb l'esmentat precepte, no es té en compte la data de presentació en els registres d'altres universitats diferents de la convocant.  
  
La presentació d'instàncies a les oficines de Correus ha de complir el procediment que estableix l'article 205.3 del Reglament del servei de Correus: les instàncies s'han de presentar en sobre obert perquè la persona encarregada hi estampe el segell de dates. Hi ha de figurar amb claredat el nom de l'oficina i la data.  
5.4. Les persones amb discapacitat que desitgen sol·licitar mesures d'adaptació, ho han d'indicar expressament en l'imprès de sol·licitud i adjuntar-hi el certificat acreditatiu del grau de discapacitat, expedit per l'òrgan competent.  
5.5. Juntament amb la instància, cal presentar la documentació següent:  
- Fotocòpia del DNI o passaport.  
- Fotocòpia acarada del títol acadèmic o resguard d'haver-ne abonat els drets d'expedició. En el cas de titulacions universitàries estrangeres, s'aplica el que estableix el Reial Decret 967/2014, de 21 de novembre (BOE 22.11.2014).  
- Fotocòpia acarada de la documentació acreditativa dels requisits generals i específics.  
- Justificació d'haver efectuat l'ingrés dels drets d'examen. A aquest efecte, cal adjuntar a la sol·licitud un dels exemplars del rebut d'ingrés o transferència, en el qual s'ha de fer constar el nom de la persona aspirant i el número de la plaça a què es concursa.  
Si la persona aspirant està exempta del pagament de la taxa, ha d'acreditar aquesta circumstància amb el certificat corresponent.  
Les persones que opten a més d'una plaça han de presentar una sol·licitud i un justificant del pagament de la taxa independent per cada una de les places. Cada sol·licitud s'ha d'acompanyar amb la documentació complementària que justifique que es tenen els requisits generals i específics.  
L'acreditació dels mèrits al·legats en la instància currículum (annex III), com també les cinc còpies del programa de recerca que es proposen desenvolupar les persones candidates admeses, s'han de lliurar a la presidència de la comissió en l'acte de presentació.  
La concurrència dels mèrits al·legats ha de fer referència a la data d'acabament del termini de presentació d'instàncies.  
  
Sisena. Comissions de selecció  
6.1. Les comissions de selecció estan formades per cinc membres, amb veu i vot, i els seus suplents, tots els quals han de ser personal docent i investigador funcionari, contractat doctor, investigador funcionari o investigador contractat d'igual o superior categoria a la plaça que s'ha de cobrir.  
La composició és la següent:  
Presidenta i vocal 1a: La vicerectora d'Investigació. Hi actua, si escau, com a presidenta suplent, la vicerectora d'Ordenació Acadèmica i Professorat.  
Vocal 2n: el director/a del departament, institut o estructura de recerca d'adscripció de la plaça i el seu suplent, que ha de ser personal docent i investigador adscrit a aquesta unitat i que és designat per aquesta.  
Vocal 3r: el/la representant de l'àrea corresponent en la comissió d'investigació i el seu suplent.  
Vocal 4t: un investigadora/a de l'àrea i el seu suplent, designat per la comissió d'investigació.  
Vocal 5è: un investigador/a de prestigi aliè a la Universitat de València, relacionat amb l'objecte de la línia de recerca (perfil de la plaça) i el seu suplent, designats per la comissió d'investigació.  
  
Hi actua com a secretari/ària, el/la vocal de menor edat entre les persones de la Universitat de València.  
6.2. La composició nominal concreta de cada una de les comissions s'especifica en l'annex I d'aquesta convocatòria.  
  
Setena. Procediment de selecció  
7.1. Llistes provisional i definitiva de persones admeses i excloses. Constitució de les comissions de selecció. Convocatòria de l'acte de presentació de candidats i candidates.  
7.1.1 En el termini màxim de 20 dies des de l'acabament del termini de presentació de sol·licituds, el vicerectorat amb competències en matèria de professorat, publicarà en la següent adreça electrònica del Servei de Recursos Humans PDI: http://www.uv.es/uvweb/servei-recursos-humans-pdi/ca/seleccio-professorat/personal-contractat/convocatories-contractacio-indefinida-personal-investigador-doctor-1285938297121.html, una resolució en què s'aprove la llista provisional de persones admeses i excloses, amb indicació de les causes d'exclusió. Contra la llista provisional es poden presentar reclamacions en el termini de 10 dies, comptadors a partir de l'endemà de la seua publicació. Acabat el termini de reclamacions, aquest vicerectorat, en el termini màxim de 15 dies, ha de publicar pels mitjans abans esmentats una resolució que aprove la llista definitiva. Contra aquesta llista definitiva es pot interposar recurs de reposició davant del rector, en el termini d'un mes des de la publicació.  
7.1.2. En el termini màxim de 15 dies des de la data de publicació de les llistes definitives, la presidència de la comissió de selecció ha de convocar els seus membres a l'acte de constitució. La constitució de cada comissió exigeix la presència de tots els seus membres. Els membres titulars que no hi concórreguen cessen i són substituïts pels seus suplents.  
Una vegada constituïda la comissió, en cas d'absència, el president o presidenta ha de ser substituït/ida pel o per la vocal de major categoria i antiguitat i el secretari o secretària pel o per la vocal de menor categoria i antiguitat. Per a la vàlida actuació de la comissió és necessària la participació, almenys, de tres dels seus membres. Aquells membres que estiguen absents en alguna actuació cessen en la seua condició de tals.  
En l'acte de constitució, amb anterioritat a l'acte de presentació de candidats i candidates, la comissió ah de fer públics els criteris de valoració dels mèrits, que s'han d'ajustar als paràmetres següents:  
Producció científica: 40 %.  
Adequació al perfil investigador de la plaça: 20 %.  
Activitats de transferència i innovació: 15 %.  
Experiència i mobilitat internacional: 10 %.  
Experiència en el desenvolupament de projectes de recerca: 15 %.  
7.1.3. La presidència de la comissió ha de convocar les persones admeses, amb una antelació mínima de 15 dies, per a la realització de l'acte de presentació, amb indicació de la data, hora i lloc. En tot cas, la presentació ha de tenir lloc en el termini màxim de cinc dies des de la data de l'acte de constitució de la comissió. La constitució de la comissió i la presentació de les persones concursants pot tenir lloc en la mateixa data.  
En l'acte de presentació, que és públic, les persones candidates han de lliurar a la Presidència de la comissió cinc exemplars del seu historial acadèmic i investigador, un exemplar de les publicacions i documents acreditatius dels mèrits al·legats i cinc exemplars del programa investigador que es proposen desenvolupar.  
La comissió ha de sortejar l'ordre d'intervenció dels i les concursants i tot seguit convocar la realització de la primera prova.  
7.2. Valoració dels mèrits  
7.2.1. La valoració dels mèrits al·legats i acreditats consta de dues fases: una primera, amb caràcter exclusivament eliminatori, consisteix en la defensa del programa de recerca corresponent a la línia de recerca i, si escau, al perfil de la plaça.  
La prova és pública i consisteix en una exposició oral, a càrrec de la persona concursant, del programa investigador, amb una durada màxima de seixanta minuts, i un debat amb els membres de la comissió. Finalitzada la prova, els membres de la comissió han de votar positivament o negativament, amb un informe motivat, cada una de les persones candidates. Per superar aquesta primera fase, cal obtenir un nombre de vots superior a la meitat del nombre reglamentari dels membres de la comissió de selecció. En cas d'unanimitat, l'informe de la comissió pot ser únic.  
7.2.2. La segona prova consisteix en una exposició oral i pública del currículum, per a la qual es disposa d'un temps màxim de seixanta minuts. El debat posterior amb els membres de la comissió no pot ser superior a noranta minuts.  
7.2.3. Acabades les proves a què s'ha fet referència en els apartats anteriors, la comissió o cadascun dels seus membres ha d'emetre un informe final raonat, que s'ha d'ajustar als criteris de valoració que prèviament ha acordat la comissió, sobre els mèrits i l'historial de cada concursant presentat i sobre el desenvolupament de cada prova.  
  
  
Vuitena. Proposta de provisió  
8.1. A la vista de l'informe o informes, la comissió ha d'emetre una proposta motivada de provisió, que ha de contenir el nom de la persona candidata proposada i que ha de ser aprovada almenys per tres vots a favor. Les persones que voten en contra de la proposta majoritària han de fer constar la motivació del seu vot. Si cap candidat o candidata obté els vots necessaris, la comissió ha de proposar que el concurs siga declarat desert.  
8.2. La proposta motivada de provisió de la plaça s'ha de publicar en l'adreça electrònica del Servei de Recursos Humans PDI: http://www.uv.es/uvweb/servicio-recursos-humanos-pdi/ca/seleccion-del-profesorado/personal-contratado/convocatorias-contratacion-indefinida-personal-investigador-doctor-1285938297121.html,en el termini màxim de tres mesos comptadors a partir de l'endemà de l'acabament del termini per a la presentació d'instàncies.  
La proposta ha d'estar exposada en la indicada pàgina web del Servei de Recursos Humans PDI, fins a l'acabament del termini per a la seua impugnació. Aquesta publicació substitueix la notificació individual a les persones interessades i té els mateixos efectes, d'acord amb el que disposa l'article 59.5.b de la Llei 30/1992, de 26 de novembre.  
8.3. Contra la proposta de la comissió es pot interposar recurs d'alçada davant el rector en el termini d'un mes comptador a partir de l'endemà de la seua publicació.  
  
Novena. Signatura del contracte  
9.1. La signatura del contracte per part de la persona seleccionada s'ha de produir en el termini d'un mes comptador a partir de l'endemà de la recepció de la notificació que, a aquest efecte, ha de trametre els serveis administratius corresponents.  
9.2. Tot i el que s'acaba de consignar, i amb caràcter extraordinari, el Rectorat, a petició de la persona interessada, pot suspendre el termini per a la signatura del contracte quan per motius de força major o cas fortuït siga impossible o extraordinàriament dificultós que el candidat o la candidata s'incorpore a la Universitat en els terminis establerts. També es pot suspendre quan es puga produir una situació de precarietat laboral amb la signatura del contracte, perquè la proposta de provisió de la plaça estiga impugnada en via administrativa o perquè la persona aspirant haja de renunciar a un altre contracte vigent o beca incompatible amb aquesta. En qualsevol cas, s'ha de resoldre després de ponderar de manera motivada els interessos públics i el contingut de les al·legacions de la persona interessada, amb l'informe previ del departament o institut al qual estiga adscrita la plaça.  
  
Desena. Protecció de dades personals  
Los dades personals que les persones concursants subministren mitjançant la instàncies s'incorporen al fitxer automatitzat de concursos del Servei de Recursos Humans (PDI) ?que està sota la responsabilitat de la secretària general de la Universitat de València-, utilitzat per a la gestió de les convocatòries de places de personal investigador contractat i la tramitació de recursos administratius interposats contra les propostes de provisió d'aquestes places.  
Les dades de caràcter personal són tractades d'acord amb les previsions del Reial Decret 1720/2007, de 21 de desembre, pel qual s'aprova el Reglament que desplega la Llei Orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació. Els drets d'accés, rectificació, cancel·lació i oposició es poden exercir davant el Servei de Recursos Humans (PDI) de la Universitat de València (av. Blasco Ibáñez, 13, 46670 València).  
  
  
Onze. Recursos  
Contra aquesta convocatòria, que exhaureix la via administrativa, les persones interessades poden interposar recurs de reposició davant el rector, en el termini d'un mes, o bé directament recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos. Tots dos terminis es computen a partir de l'endemà de la publicació de la convocatòria en el Diari Oficial de la Comunitat Valenciana.  
  
València, 3 de juliol de 2015.- El rector: Esteban Jesús Morcillo Sánchez.